text: Bourtange
  Bourtange (Grinslânsk: Boertang) is in festingdoarp yn de provinsje Grinslân, dat 1593, yn de tiid fan de Nederlânske Opstân, oanlein is. Bourtange, dat oant 1822 in selsstannige gemeente wie, leit sûnt yn 'e gemeente Vlagtwedde, yn it goa Westerwâlde. Nei 1960 is it yn âlde steat werboud en krige it de status fan beskerme doarpsgesicht. De greften en wâlen dogge tinken oan in stêd, mar Bourtange hat nea stedsrjochten hân. Hjoed de dei is Bourtange in iepenloftmuseum dat beheart wurdt troch de Stichting Festing Bourtange.